Dominika Etxart

Dominika Etxart (Altzürükü, Zuberoa, 1933 – Oloroe, 2012ko martxoaren 16a) euskal herri-kantaria izan zen. Bere bizitza osoan Zuberoa jaioterria eta zubererari sekulako atxikimendua izan zien; gainera, Zuberoako herri kantu erdi galduak berreskuratzen lan aparta egin zuen.

 Biografia 
Hiru seme-alaba izan zituen, Madalene Jarragoienekin batera: Niko Etxart kantaria eta musikaria zaharrena; Jean, hura ere kantaria eta Altzürükütarrak taldeko partaidea; eta Katti gazteena, dantzaria. Hiru seme-alabetan Niko izan zen Altzürükün jaiotako bakarra, Dominikak 21 urterekin Pariserako bidea hartu baitzuen. Han 37 urte eman zituen lanean, 1955etik 1992ra, eliza handi bateko sakristau modura.

Niko Etxart semearekin ere kantari ibili zen, Parisen bizi izan bazen ere. Hiriburuko Euskal Etxean herri kantak eta berak sortutakoak ere ematen zituen, musika tresnarik gabe, halere. Erretiratu eta Zuberoara itzuli zelarik, herriz herri kantaldiak egin zituen seme Nikorekin eta suhi Robert Larrandabururekin batean. 2004 urtean era herrikoiaz moldaturiko kantez osatu zuten Eperra diskoa.

 Ikus gainera 
 Eperra.
 Niko Etxart.
 Robert Larrandaburu.

 Kanpo loturak 
 Kantua doluz. 2011ko martxoaren 17a. Berria.info 

Kategoria:Zuberoako abeslariak
Kategoria:Euskal abeslariak
Kategoria:Altzürükütarrak